 The EU Legal Regime of Environmental Criminal Liability Andrei Dutu-Buzura Facultatea de drept, Universitatea Ecologica din Bucuresti contact@andreidutu net Abstract Problema centrala a dreptului penal al Uniunii Europene consta în a determina pertinenta unei interventii care, fara a armoniza complet regimul atingerilor ilegale aduse mediului, trebuie sa fixeze un cadru minimal care sa faciliteze cooperarea dintre statele membre si sa asigure un tratament echivalent în cazurile grave de infractionalitate ecologica Si aceasta datorita faptului ca dreptul penal reprezinta o serie de avantaje, în primul rând, prin dimensiunea sa etica, recunoscând ca anumite bunuri de mediu prezinta o valoare sociala, care merita o protectie superioara, si, în al doilea rând, prin functiile sale, represiva si preventiva Reglementarile europene în materie de mediu mai vechi, atât directivele, cât si regulamentele, se limiteaza, de cele mai multe ori, sa prevada ca statele membre sunt obligate sa adopte "masurile adecvate si necesare", de natura administrativa si/sau legislativa pentru transpunerea ori, dupa caz, organizarea aplicarii actului legislativ unional-european în cauza Într-un document de data mai recenta, se stipuleaza ca revine statelor membre sa determine un regim de sanctiuni adecvate si proportionate, adaugându-se eventual si cerinta de a fi eficace si cu caracter disuasiv Articolul are în vedere progresul înregistrat prin adoptarea Directivei 2008/99/CE si schimbarile produse, atât din perspectiva dreptului comunitar/al Uniunii Europene, cât în ceea ce priveste transpunerea acesteia la nivelul reglementarilor interne ale statelor membre Key words: dreptul Uniunii Europene, drept national, dreptul penal, dreptul mediului, incriminari, infractiuni, competente 1 Contextul si dificultatile adoptarii Directivei 2008/99/CE Dispozitiile hotarârilor Consiliului European de la Tampere (Finlanda) din 15-16 octombrie 1999 privind stabilirea unui spatiu de libertate, securitate si justitie au impus intensificarea eforturilor în vederea adoptarii de definitii, incriminari si sanctiuni comune în domeniile mai semnificative ale infractionalitatii, printre care era mentionata si criminalitatea de mediu În aplicarea acestora, institutiile comunitare au dezvoltat doua initiative concurente; pe de o parte, Comisia a elaborat o propunere de directiva în scopul de a sanctiona încalcarile prevederilor principalelor directive comunitare în domeniu, în septembrie 2002, iar pe de alta, Consiliul, la propunerea Danemarcei, a adoptat, la 27 ianuarie 2003, decizia-cadru nr 2003/80 JAI privind protectia mediului prin intermediul dreptului penal, prin care obliga statele sa impuna incriminari pentru anumite nerespectari ale reglementarilor lor de mediu Pe lânga opozitia dintre abordarea integrata si dinamica interstatala, acest "conflict" international exprima problema temeiurilor juridice ale actiunii comunitare în acest domeniu În acest context, Comisia a actionat în temeiul art 174-176 din Tratatul CE care, în opinia acesteia, ar fi recunoscut protectia mediului ca o veritabila competenta comunitara, în timp ce Consiliul a invocat art 29, 31 si 34 din Tratatul privind U E , care permitea, în scopul de a oferi cetatenilor un nivel ridicat de protectie într-un spatiu de libertate, de securitate si de justitie (al treilea pilon), stabilirea unei colaborari jurisdictionale, în special printr-o apropiere a dispozitiilor nationale privind elementele constitutive ale infractiunilor Acestor divergente li s-a pus capat, în consens cu reglementarile dreptului comunitar de la momentul respectiv, prin doua hotarâri ale Curtii de Justitie a Comunitatilor Europene (CJCE): prima, din 13 septembrie 2005, care a anulat decizia-cadru nr 2003/80 JAI a Consiliului pentru violarea art 47 din Tratatul U E si o doua, pronuntata la 23 octombrie 2007, care a cenzurat decizia-cadru adoptata pentru întarirea dispozitivului penal în domeniul particular al poluarii maritime În acest sens, jurisdictia europeana de la Luxemburg a aratat ca, daca dreptul penal nu apartine, în principiu, competentei Comunitatii, acest lucru nu ar fi împiedicat legiuitorul comunitar "atunci când aplicarea de sanctiuni penale efective, proportionate si disuasive de catre autoritatile nationale competente constituie o masura indispensabila pentru a lupta împotriva atingerilor grave aduse mediului, sa ia masuri în legatura cu dreptul penal al statelor" (pct 48 al C-176/03 si, respectiv, pct 66 al C-440/05) Altfel spus, daca integritatea ordinii juridice cerea un raspuns penal într-un caz dat, Comunitatea poate, în alti termeni, sa determine natura mecanismelor de aplicat în statele membre Dar exercitarea acestei competente pur instrumentaliste în serviciul efectivitatii dreptului comunitar este limitata; din momentul în care incriminarile uniforme au fost introduse, legiuitorul national este cel care, având în vedere cunoasterea particularitatilor juridice si sociologice ale ordinii sale sociale, alege tipul si nivelul sanctiunilor de aplicat (pct 70 si 71 din C-440/05) Asadar, Comunitatea nu poate interveni decât în caz de necesitate si decât atât încât statele sa-si pastreze o marja de actiune Date fiind conditiile, Comisia a formulat o noua propunere de directiva, care avea sa devina, în urma adoptarii la 19 noiembrie 2008, Directiva 2008/99/CE privind protectia mediului prin intermediul dreptului penal Aceasta a reprezentat un real progres în domeniu, fiind primul act normativ al U E privind dreptul penal al mediului Adoptarea sa constituie punctul culminant al unor evolutii la nivelul reglementarilor comunitare si jurisprudentei C J C E (C J U E ) de constituire a unui cadru comun minimal pentru masuri de natura penala menite sa asigure o protectie mai eficienta a mediului În acelasi timp, documentul tinde sa ofere un model european de protectie a mediului prin intermediul dreptului penal, cu implicatii importante pentru evolutiile drepturilor interne ale statelor membre, în care directiva a fost transpusa (termenul limita prevazut de acesta fiind 26 decembrie 2010) 2 Continutul Directivei 2008/99/CE Directiva 2008/99/CE (în continuare, "Directiva") stabileste standarde minime privind protectia mediului prin intermediul dreptului penal, în contextul unor activitati efectiv ori potential prejudiciabile, statele membre ale U E putând adopta sau mentine masuri mai stricte în domeniu, cu conditia ca acestea sa fie compatibile cu dispozitiile tratatului constitutiv Pe lânga cerinta ca sanctiunile penale în cauza sa fie "efective, eficace, proportionale si disuasive", documentul prevede faptele care trebuie sa constituie infractiuni si face unele precizari relative la persoanele - fizice si juridice - a caror raspundere penala poate fi angajata 2 1 Infractiuni Articolul 3 al Directivei enumera faptele în privinta carora statele membre trebuie sa se asigure ca sunt prevazute ca infractiuni "în cazul în care sunt contrare legii si sunt savârsite cu intentie sau cel putin din culpa grava" Totodata, se prevede ca trebuie sanctionate (ca "infractiuni") si instigarea si complicitatea la aceste acte savârsite cu intentie Asadar, incriminarea faptelor respective este conditionata de ilicitul unional (comunitar), în sensul ca, acestea trebuie sa reprezinte "încalcari grave ale dispozitiilor din dreptul unional privind protectia mediului" (considerentul 10 din Preambul) Potrivit articolului 2 ("Definitii"), "contrare legii" înseamna o încalcare: a) a actelor legislative adoptate în temeiul Tratatului CE si prevazute în anexa A (în total 69 de acte normative comunitare, din care 8 regulamente si 61 de directive); sau b) în privinta activitatilor care intra sub incidenta Tratatului Euratom, o încalcare a actelor legislative adoptate în temeiul Tratatului Euratom (enuntate în anexa B, 3 directive) si c) a unei legi, a unui act administrativ al unui stat membru sau a unei decizii adoptate de o autoritate a unui stat membru, care pune în aplicare legislatia unionala (comunitara) precizata în cele doua anexe 2 1 1 Elementul material al infractiunilor În vederea respectarii cât se poate de deplina a cerintelor principiului legalitatii incriminarii, legiuitorul unional (comunitar) a descris cu minutiozitate actiunile sau inactiunile care trebuie sa fie considerate drept infractiuni si pedepsite ca atare Din punct de vedere al economiei textului Directivei, categoria cea mai importanta de fapte incriminate este reprezentata de activitatile poluante "care provoaca sau este probabil sa provoace decesul sau vatamarea grava a unei persoane sau daune semnificative (substantiale) calitatii aerului, calitatii solului sau calitatii apei, ori animalelor sau plantelor, respectiv: - deversarea, emisia sau introducerea unei cantitati de materii sau de radiatii ionizate în aer, sol sau apa [art 3 lit a)]; - colectarea, transportul, valorificarea sau eliminarea de deseuri, inclusiv controlul acestor operatiuni si întretinerea ulterioara a spatiilor de eliminare si actiunile întreprinse de comercianti sau intermediari (gestionarea deseurilor) [art 3 lit b)]; - exploatarea unei uzine în care se desfasoara o activitate periculoasa ori în care sunt depozitate sau utilizate substante sau preparate periculoase si care, în exteriorul uzinei, pot produce consecintele generale aferente acestei categorii de fapte [art 3 lit d)]; - productia, procesarea, manipularea, folosirea, detinerea, depozitarea, transportul, importul, exportul sau eliminarea de materiale nucleare sau de alte substante radioactive periculoase [art 3 lit e)]" În ceea ce priveste aspectele incriminatorii, într-un mod tributar abordarii clasice, sanatatea persoanelor este protejata împreuna cu mediul stricto sensu, omul fiind considerat parte integranta a acestuia din urma În conditiile în care vatamarile aduse mediului constau în consecinte efective, referirile la "moartea" si "vatamarea grava a unei persoane" ar parea oarecum superflue în masura în care drepturile penale nationale ale statelor membre incrimineaza în mod traditional atingerile aduse vietii si integritatii persoanei umane Aceasta referire prezinta totusi un interes în privinta comportamentelor de punere în pericol a altuia care nu sunt, ele însele, reprimate, decât în unele state membre ale U E , precum Spania si Franta Celelalte categorii de fapte care se impune a fi incriminate sunt: - transportul de deseuri, în cazul în care respectiva activitate intra în domeniul de aplicare a art 2 alin (35) din Regulamentul CE nr 1013/2006 al Parlamentului European si al Consiliului, din 14 iunie 2006, privind transferurile de deseuri si se efectueaza într-o cantitate care nu poate fi neglijata, fie ca se realizeaza printr-un singur transport, fie prin mai multe transporturi aparent legate între ele [art 3 lit c)]; incriminarea are ca obiect un singur transfer ilicit de deseuri, cel efectuat prin nerespectarea prescriptiilor respectivului regulament si aceasta independent de impactul zisului transfer asupra mediului Caracterul ilicit al transferului de deseuri, chiar daca este o conditie prealabila a infractiunii, nu antreneaza ipso facto consumarea acesteia, fiind necesara îndeplinirea si a cerintei ca deseurile care fac obiectul transferului sa fie "în cantitate care nu poate fi neglijata", fapt care lasa o marja de apreciere mai larga a legiuitorului national în acest sens; - uciderea, distrugerea, posesia sau obtinerea de specimene din speciile de fauna si flora salbatice protejate, cu exceptia în care fapta afecteaza o cantitate neglijabila de astfel de specimene si are un impact neglijabil asupra starii de conservare a speciilor [art 3 lit g)]; în mod evident, acest text trebuie pus în legatura cu exigentele Conventiei privind comertul international cu specii salbatice de fauna si flora pe cale de disparitie; - orice act care provoaca deteriorarea semnificativa a unui habitat din cadrul unui sit protejat [art 3 lit h)]; - productia, importul, exportul, introducerea pe piata sau folosirea de substante care epuizeaza stratul de ozon [art 3 lit i)]; - instigarea si complicitatea la actele savârsite cu intentie mentionate la art 3 din Directiva 2 1 2 Latura subiectiva Faptele prevazute în art 3 si 4 din Directiva 2008/99/CE trebuie incriminate daca, sub aspectul laturii subiective, "sunt savârsite cu intentie sau cel putin din culpa grava" De remarcat ca notiunea de "culpa (neglijenta) cel putin grava" la care se refera Directiva marcheaza un recul în raport cu art 3 par 1 al Conventiei Consiliului Europei privind protectia mediului prin dreptul penal din 4 noiembrie 1998, care se refera la infractiuni "comise din neglijenta" Fara a cunoaste, deci, o evolutie asemanatoare cu cea produsa, de pilda, în domeniul raspunderii civile pentru prejudiciul ecologic, unde raspunderea obiectiva, independenta de culpa a devenit regula, responsabilitatea penala în domeniul mediului îsi pastreaza caracterul subiectiv traditional, autorul unei vatamari aduse mediului neputând fi sanctionat penal decât numai daca raspunderea sa priveste imputarea transgresarii legii prin vointa sa În acelasi timp, se impune constatarea existentei unei legaturi între încalcarea legii penale si vointa autorului vatamarii, aceasta legatura constituind latura subiectiva a infractiunii 2 1 3 Sanctiunile aplicabile S-a stabilit ca, în transpunerea Directivei 2008/99/CE, statele membre ale U E trebuie sa ia masurile necesare pentru a asigura aplicarea pentru infractiunile comise de o persoana fizica de "sanctiuni penale eficace, proportionale si cu efect de descurajare pentru infractiunile mentionate la articolele 3 si 4" (art 5) În ceea ce priveste infractiunile comise de o persoana juridica, acestea sunt pasibile însa numai de "sanctiuni eficace, proportionale si cu efect de descurajare" (art 7) Prin urmare, pentru persoanele juridice nu se impune stabilirea de catre Directiva a unor sanctiuni penale, fapt explicabil în special prin dorinta de a nu obliga unele state membre sa-si modifice legislatia interna într-un sens strain culturii lor juridice, care se poate arata reticenta fata de recunoasterea raspunderii penale a persoanei juridice Nimic nu le împiedica, totusi, în absenta unor reticente de aceasta natura, a se prevedea sanctiuni similare si în privinta acestora Trebuie subliniat faptul ca, pentru început, Comisia Europeana a dorit sa se impuna statelor membre sa prevada pedeapsa închisorii ori amenzii grele pentru infractiunile comise "în circumstan?e agravante", respectiv având consecinte deosebit de grave, cum ar fi "o dauna substantiala adusa mediului" Aceasta propunere a fost amendata însa de Parlamentul European, în sensul formularii articolelor 5 si 7 din Directiva, pentru a se tine seama de hotarârea C J C E din 23 octombrie 2008 care, recunoscând competenta Comunitatii pentru a impune statelor membre sanctionarea penala a celor responsabili de vatamari aduse mediului, a precizat ca determinarea tipului si nivelului sanctiunilor penale de aplicat nu apartine Uniunii În aplicarea acestei jurisprudente, toate dispozitiile privind pedeapsa închisorii ori cuantumul amenzii au fost înlaturate în versiunea definitiva a directivei adoptate la 19 noiembrie 2008 2 1 4 Raspunderea persoanelor juridice În conditiile articolelor 6 si 7 ale Directivei, si persoanele juridice îsi pot vedea angajata raspunderea penala în materie de mediu Astfel, acestea pot fi considerate raspunzatoare pentru infractiunile mentionate la articolele 3 si 4, în cazul în care au fost comise în beneficiul lor de orice persoana care detine o pozitie de conducere în cadrul sau si care a actionat fie individual, fie în calitate de membru al unui organ al persoanei juridice, pe baza: a) unei împuterniciri din partea persoanei juridice; b) unei prerogative de a lua decizii în numele persoanei juridice; sau c) a unei prerogative de control în cadrul persoanei juridice În plus, articolul 6 alineatul al doilea arata ca persoanele juridice trebuie sa poata fi considerate raspunzatoare în cazul în care lipsa supravegherii sau a controlului din partea unei persoane mentionate mai sus a facut posibila comiterea unei infractiuni precizate în cuprinsul articolelor 3 si 4, în beneficiul persoanei respective, de catre o persoana sub autoritatea sa (o combinatie a mecanismelor responsabilitatii penale a persoanei juridice si a raspunderii penale asa-zise "pentru fapta altuia") În sfârsit, alin (3) al art 6 din Directiva precizeaza ca "raspunderea unei persoane juridice în temeiul alineatelor (1) si (2) nu exclude procedurile penale împotriva persoanelor fizice care sunt implicate în infractiunile mentionate la art 3 si 4 în calitate de autori, instigatori sau complici" În contextul regimului juridic prevazut de Directiva aferent sanctiunilor aplicabile, cât si în ceea ce priveste precautia astfel luata în privinta limitarii armonizarii raspunderii penale a persoanelor juridice în materie de mediu, se impun câteva lamuriri Astfel, obiectivul declarat al Directivei, asa cum este prevazut la articolul 1, este acela de a stabili "masuri de natura penala pentru a asigura o protectie mai eficace a mediului" Aceste masuri constau în, pe de o parte, incriminarea drept infractiuni a faptelor prevazute în lista mentionata la articolele 3 si 4, iar, pe de alta, stipularea sanctiunilor aferente în articolele 5 si 7 ale aceleiasi Directive Aceasta neconcordanta existenta între natura penala a faptelor si natura, nedefinita înca la nivel unional (comunitar), a sanctiunilor ce trebuie aplicate de legislatia nationala în privinta persoanelor juridice pleaca de la diferentele existente în domeniul sistemului infractiunilor în dreptul intern al statelor membre ale U E În acest caz, în împartirea tripartita a acestora în contraventii, delicte si crime, spectrul sanctiunilor de ordin penal, în înteles de pedeapsa (închisoarea, amenda penala s a ) este mai larg Dimpotriva, într-o conceptie "monista", în care fapta penala poate fi numai infractiune, iar sanctiunea numai pedeapsa penala, se impun o serie de ajustari care au caracter cantitativ, indiferente naturii penale sau administrative, consacrata formal în dreptul intern 3 Concluzii S-a constatat ca transpunerea directivei 2008/99/CE în drepturile interne ale statelor membre ale U E nu a însemnat, o adevarata reforma a dreptului penal al mediului; cel mai adesea, precum în cazul României, aceasta operatiune s-a realizat prin adoptarea unui act normativ special, care risca astfel sa ramâna un document stingher, mai degraba, un cadru de referinta al legiuitorului si mai putin al judecatorului, un "drept model", si nu un "drept comun" , aplicabil în aceeasi masura ca orice dispozitie legala nationala Aceasta transpunere nu a adus cu sine o revizuire si o restructurare a întregii legislatii penale de mediu, prin înlaturarea reglementarilor neconforme aquis-ului U E din cadrul reglementarilor sectoriale si prin pastrarea unor astfel de incriminari numai în masura în care sunt imperativ necesare în functie de specificul domeniului si alte circumstante pertinente De exemplu, si de aceasta data, în dreptul românesc s-a optat pentru o transpunere a minima, care s-a redus la simple ajustari si completari partiale ale legislatiilor interne în materie, destul de dispersate, cu mentiunea situatiei preexistente, situata undeva departe de coerenta, proportionalitatea si eficienta cerute exigentei de autonomizare, exprimare si valorificare a specificului unui drept penal al mediului comun (european) Transpunerea a însemnat, poate, o simpla îndeplinire a unei obligatii unional-europene, ratându-se pe aceasta cale o ocazie majora de reformare substantiala a dreptului în materie Nu putem ignora însa si impactul pozitiv al directivei 2008/99/CE asupra dreptului penal al mediului din cadrul statelor membre, exprimat, în principal, prin crearea de noi incriminari, diversificarea si agravarea sanctiunilor aplicabile, prevederea expresa a raspunderii penale a functionarilor publici cu atributii în materie de mediu ori generalizarea raspunderii penale a persoanelor juridice în domeniu References 1 Exposé des motifs de la proposition de directive á la protection de l'environnement par le droit pénal, presentée par la Comission, COM (2007) 53 final, 9 fevr 2007 2 Flore, D (2009) Droit pénal européen, Bruxelles, Ed Larcier, p 206-210 3 Dutu, M (2005) Principii si institutii fundamentale de drept comunitar al mediului, Editura Economica, Bucuresti, p 254-255 4 C J C E , hotarârea din 13 septembrie 2005, cauza C- 176/03 5 C J C E , hotarârea din 23 octombrie 2005, cauza C-440/05 6 Dutu, M Implicatii ale transpunerii în dreptul român a directivei 2008/99/CE din 19 noiembrie 2008 privind protectia mediului prin intermediul dreptului penal, în "Dreptul" nr 6/2010, p 210-225 7 Roets, D Naissance du droit pénal européen de l'environnement (À propos de la directive 2008/99/CE du Parlament et du Conseil du 19 novembre 2008, relative á la protection de l'environnement par le droit pénal) în "Revue européenne de droit de l'environnement", no 3/2009, p 271-283 8 Dutu, M (2013) Introducere în dreptul penal al mediului, Ed Hamangiu, Bucuresti, 2013, p 117-131 9 Proposition de directive du Parlament Européen et du Conseil relative à la protection de l'environnement par le droit pénal, COM (2007), 51 final, 9 février, 2007, p 18 